 Obec Lúčka

Lúčka 32, 053 03

**Tel./ Fax:: 053/45 41 361, E-mail: obeclucka@centrum.sk**

**Výzva na predloženie cenovej ponuky**

(prieskum trhu) pre zákazku s nízkou hodnotou podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov

**Identifikácia verejného obstarávateľa:**

Názov: Obec Lúčka

Sídlo: Lúčka 32, 053 03 Jablonov

IČO: 17080371

DIČ: 2020742339

Telefón: 0905194196

Kontaktná osoba: Ľuboš Tatranský – starosta obce

E-mail: obeclucka@centrum.sk

**Názov predmetu zákazky:**

"Dostavba viacúčelového športoviska"

**Typ zmluvy:**

Zmluva o dielo podľa § 536 a nasl. Obchodného zákonníka v platnom znení

**Druh zákazky:**

stavebné práce, zákazka podľa § 117 zákona č. 343/2015 Z.z

**Miesto dodania:**

Obec Lúčka, KÚ Lúčka, na pozemku parc. č. 95/1, 96

**Rozdelenie predmetu zákazky na časti:**

Predmet zákazky je rozdelený na časti, pričom uchádzačom sa umožňuje predloženie ponuky na niektorú alebo na všetky časti predmetu zákazky. Predmet zákazky sa rozdeľuje nasledovne:

SO 1 – zemné práce a drenáž

SO 2 – športový povrch a oplotenie

**Stručný opis predmetu zákazky:**

Predmetom zákazky je realizácia ihriska v rozsahu dvoch stavebných objektov a to zemných prác a vrchnej stavby. Zastavaná plocha má rozlohu 25 x 13 m. V rámci časti zemných prác sa uvažuje s odstránením zeminy, výkopom pre drenáž, umiestnením drenážneho systému, obrubníkmi, uložením štrkových vrstiev a ich zhutnením. V rámci časti vrchnej stavby sa uvažuje dodávkou a montážou športového povrchu z umelej trávy a s dodávkou a montážou oplotenia.

**Slovník spoločného obstarávania (CPV):**

45212220-4 - Stavebné práce na stavbe športových zariadení

**Obhliadka staveniska:**Obhliadku staveniska je možné dohodnúť si na kontaktných miestach uvedených v hlavičke výzvy.

**Predpokladaná hodnota zákazky:**

SO 1 – zemné práce a drenáž: 7 000 Eur bez DPH

SO 2 – športový povrch a oplotenie: 10 200 Eur bez DPH

**Jazyk ponuky:**

Celá ponuka a dokumenty v nej sa predkladajú v slovenskom jazyku.

**Mena a ceny uvedené v ponuke:**

Uchádzačom navrhovaná konečná cena na dodanie požadovaného predmetu zákazky, uvedená v ponuke uchádzača, musí byť vyjadrená v eurách zaokrúhlených na 2 desatinné miesta. Cena predmetu zákazky bude uvedená ako cena bez DPH a cena s DPH. Pokiaľ uchádzač nie je zdaniteľnou osobou pre DPH, uvedie to v ponuke.

**Lehota na predkladanie cenových ponúk:**

Ponuky je potrebné predložiť do 12. 05. 2017 do 16,00 hod.

**Spôsob predkladania cenových ponúk:**

Ponuky je možné predložiť písomne v obálke označenej identifikáciou uchádzača, označením obálky "CENOVÁ PONUKA - NEOTVÁRAŤ" a označením heslom súťaže „ Dostavba viacúčelového športoviska “. Ponuka sa doručuje na adresu: Obec Lúčka, Lúčka 32, 053 03 Jablonov. Ponuky je taktiež možno odovzdať osobne na kontaktných miestach obce.

**Predloženie ponuky:**

Ponuka sa považuje za kompletnú, pokiaľ obsahuje cenovú ponuku potvrdenú a podpísanú uchádzačom, čiže nacenený rozpočet na SO 1 alebo na SO 2, alebo na obe časti predmetu zákazky. Ponuka taktiež musí obsahovať návrh uchádzača na plnenie kritérií a kópiu dokladu o oprávnení podnikať.

**Kritéria na hodnotenie ponúk:**

Kritériom pre vyhodnotenie úspešnej ponuky s váhou 100 % je konečná navrhovaná cena s DPH celkom v EUR za jednotlivé časti predmetu zákazky.

**Náklady na ponuku:**

Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

**Otváranie ponúk:**

Otváranie ponúk sa uskutoční dňa 13. 05. 2017 o 17,00 hod. Uchádzačom sa umožňuje účasť na otváraní ponúk.

**Oznámenie o výsledku vyhodnocovania ponúk:**

Uchádzačom bude zaslané oznámenie o výsledku vyhodnotenia vrátane poradia uchádzačov.

**Uzavretie zmluvy:**

s úspešným uchádzačom bude uzatvorená zmluvado 10 dní od vyhodnotenia ponúk, pričom realizácia diela bude viazaná na získanie prostriedkov verejným obstarávateľom

V Lúčke, 04. 05. 2017 Ľuboš Tatranský – starosta obce